Imparfait de l'indicatif

Ny imparfait de l'indicatif dia filazam-potoana ao amin' ny filaza tsotra (mode indicatif) ao amin' ny fitsipiteny frantsay, izay ampiasaina amin' ny ankapobeny amin' ny firesahana zava-miseho na zava-misy tamin' ny fotoana lasa izay tsy heverina na tsy fantatra na tsy aseho ny fiafarany (fanehoan-javatra mivelatra sy tsy efa, izay ifanoherany amin' ny passé simple (fanehoan-javatra mifintina) sy amin' ny passé composé (fanehoan-javatra efa) na dia samy iresahana zava-mitranga amin' ny fotoana lasa aza. Izany koa no antony ampiasana azy hiresahana zava-mitranga miverimberina tany amin' ny fotoana lasa nefa tsy heverina na tsy aseho ny fetran' izany fiverimberenanana izany. Mety iresahana zavatra hitranga tao amin' ny fotoana lasa koa ny imparfait de l'indicatif (hoavy ao amin' ny lasa).

Ny imparfait de l'indicatif koa dia manana heviny hafa izay tsy dia natao hiresahana ny fotoana lasa loatra fa iresahana zavatra tsy tanteraka na tsy misy ankehitriny na amin' ny hoavy fa an' eritreritra fotsiny nefa tiana horesahina ny mety ho vokany raha nitranga.

 Ny endriky ny imparfait de l'indicatif 
Ny endriky ny imparfait de l'indicatif dia fikambanan' ny fototry ny matoanteny sy fiafaran-teny an' io filazam-potoana io manokana: je ....-ais, tu ....-ais, il/elle ....-ait, nous ....-ions, vous ....-iez, ils/elles ....-aient. Ny fototry ny matoanteny anefa mety tsy hitovy tanteraka amin' ny an' ny infinitif nefa tsy maintsy mitovy amin' ny an' ny présent de l'indicatif manandrify ny nous.

 Endrika tsy ahitana fiafaran-teny misy -ss- 
Maro ny matoanteny manana endriky ny imparfait de l'indicatif izay manakambana avy hatrany ny fototra sy ny fiafaran-tenin' io filazam-potoana io. Izany no mitranga ao amin' ny matoanten' ny vondrona voalohany sy ny an' ny matoanteny sasany ao amin' ny vondrona fahatelo:  je ....-ais, tu ....-ais, il/elle ....-ait, nous ....-ions, vous ....-iez, ils/elles ....-aient.
Etre

 J'étais
 Tu étais
 Il/elle était
 Nous étions
 Vous étiez
 Ils/elles étaientAvoir

 J'avais
 Tu avais
 Il/elle avait
 Nous avions
 Vous aviez
 Ils/elles avaient
Aimer

 J’aimais

 Tu aimais

 Il/elle aimait

 Nous aimions

 Vous aimiez

 Ils/elles aimaientChanter

 Je chantais

 Tu chantais

 Il/elle chantait

 Nous chantions

 Vous chantiez

 Ils/elles chantaientManger

 Je mangeais

 Tu mangeais

 Il/elle mangeait

 Nous mangions

 Vous mangiez

 Ils/elles mangeaientAller

 J'allais

 Tu allais

 Il/elle allait

 Nous allions

 Vous alliez

 Ils/elles allaient

 Endrika ahitana fiafaran-teny misy -ss- 
Misy ny endiriky ny imparfait de l'indicatif manakambana ny fototra amin' ny fiafaran-teny misy -ss-, indrindra ny matoanteny ao amin' ny vondrona faharoa (manana infinitif miafara amin' ny -ir) sy ny ao amin' ny vondrona fahatelo (indrindra ireo manana infinitif miafara amin' ny -aître na -oître): je ....-ssais, tu ....-ssais, il/elle ....-ssait, nous ....-ssions, vous ....-ssiez, ils/elles ....-ssaient.
Finir

 Je finissais

 Tu finissais
 Il/elle finissait
 Nous finissions
 Vous finissiez
 Ils/elles finissaientHaïr

 Je haïssais

 Tu haïssais
 Il/elle haïssait
 Nous haïssions
 Vous haïssiez
 Ils/elles haïssaientMaudire

 Je maudissais
 Tu maudissais
 Il/elle maudissait
 Nous maudissions
 Vous maudissiez
 Ils/elles maudissaientVêtir

 Je vêtais
 Tu vêtais
 Il/elle vêtait
 Nous vêtions
 Vous vêtiez
 Ils/elles vêtaient
Croître

 Je croissais

 Tu croissais
 Il/elle croissait
 Nous croissions
 Vous croissiez
 Ils/elles croissaientNaître

 Je naissais
 Tu naissais
 Il/elle naissait
 Nous naissions
 Vous naissiez
 Ils/elles naissaientParaître

 Je paraissais
 Tu paraissais
 Il/elle paraissait
 Nous paraissions
 Vous paraissiez
 Ils/elles paraissaientConnaître

 Je connaissais
 Tu connaissais
 Il/elle connaissait
 Nous connaissions
 Vous connaissiez
 Ils/elles connaissaient

 Fampiasana ny imparfait de l'indicatif hiresahana ny lasa 

 Fampiasana azy amin' ny ankapobeny 
Ny imparfait de l'indicatif dia ampiasaina hiresahana asa na zava-miseho tiana haseho ho andalam-pitrangana, na toetra mitohy sy maharitra, izay tsy fantatra na tsy heverina ny fanombohany sy ny fiafarany.

Ohatra:

 Il chantait à cet instant précis.

 Enti-maneho ny fifanindrian' ny fotoam-pitragana 
Ny imparfait de l'indicatif dia enti-mampisongadina ny fifanindrian' ny fotoam-pitrangan' ny asa na toetra roa na maro. Raha samy tsy heverina ny fari-potoana aharetan' ireo asa na toetra ireo dia samy atao amin' ny imparfait de l'indicatif ny matoanteny rehetra. Raha fohy kokoa ny fari-potoana itragan' ny iray na sasany amin' ireo toatra na asa ireo dia atao amin' ny passé simple (raha tsy mahakasika ny fotoana ankehitriny na ny fotoana iresahana) na amin' ny passé composé (raha  mahakasika ny fotoana ankehitriny na ny fotoana iresahana) ny matoanteny manambara ireo toetra na asa tsy maharitra ireo. 

Ohatra:

 Je suis sorti parce qu'il faisait beau.
 Il disparaissait quand j'arrivai.
 Il disparaissait quand je suis arrivé.
 Quand il la trouva, elle portait une robe blanche.

 Fampirindrana filazam-potoana lasa 
Ampiasaina hasolo ny présent de l'indicatif ny imparfait de l'indicatif ao amin' ny fampirindrana filazam-potoana raha amin' ny filazam-potoana lasa (passé simple, imparfait de l'indicatif, passé composé, sns) ny matoanteny ao amin' ny fehezankevitra iankinana. Izany no mitranga amin' ny tati-bolana.

Ohatra:

 J'aperçus qu' il réfléchissait. (ampitahao amin' ny hoe: J'aperçois qu'il réfléchit.)
 J'ai aperçu qu' il réfléchissait. (ampitahao amin' ny hoe: J'aperçois qu'il réfléchit.)
 J'apercevais qu' il réfléchissait. (ampitahao amin' ny hoe: J'aperçois qu'il réfléchit.)
 Il a dit qu'il n'aimait pas cette personne. (ampitahao amin' ny hoe: Il dit qu' il n'aime pas cette personne.)

 Fahazarana tany amin' ny fotoana lasa 
Ampiasaina ny imparfait de l'indicatif raha tiana ny hanasongadina fa ny fisehon-javatra na ny asa resahina dia fahazarana. Tsy heverina na tsy aseho ny fotoana nanombohana sy niafaran' izany fahazarana izany ary tsy ambara mazava ny faharetan' ilay fahazarana. Raha maromaro ny asa na fisehoan-javatra resahina dia mety hiara-mitranga izany na hifanarakaraka.

Ohatra:

 Il disparaissait chaque fois que j'arrivais.
 Chaque samedi, ils mangeaient de la viande.
 Ils buvait du café deux fois par jour.
 Il y entrait à huit heures du matin, y restait jusqu'à midi, venait déjeuner, y retournait aussitôt et y demeurait jusqu'à sept ou huit heures du soir. (M. Maeterlinck)

 Lasa akaiky ao amin' ny lasa 
Ampiasaina ny imparfait de l'indicatif mba hiresahana asa na zavatra nitranga fotoana fohy alohan' ny fotoana iray hafa heverina ho samy ao amin' ny lasa. Matetika dia ampiasaina ny hoe "venir de" nefa azo atao koa ny tsy mampiasa an' io raha mazava ihany ny tiana holazaina

Ohatra:

 La famille venait de se promener, ainsi qu'elle le faisait chaque dimanche.

 Hoavy ao amin' ny lasa 
Raha akaiky dia akaiky ny hisehoan' ny zavatra iray na ny hahatanterahan' ny asa iray ao amin' ny fotoana lasa dia azo ampiasaina ny imparfait de l'indicatif. Matetika ampiasaina ny hoe "aller" nefa azo atao koa ny tsy mampiasa an' io raha mazava ihany ny tiana holazaina.

Ohatra:

 La famille allait se promener, ainsi qu'elle le faisait chaque dimanche.
 Il sortait quand je suis arrivé (= Il allait sortir ....)
 Il allait acheter cette voiture quand sa femme déclara ne pas être d'accord. 

 Ny imparfait de l'indicatif iresahana ny tsy tanteraka 

 Zavatra tsy tanteraka na tsy misy tamin' ny fotoana lasa 
Ny imparfait de l'indicatif dia iresahana voka-javatra tsy tanteraka tamin' ny fotoana lasa fa an' eritreritra fotsiny (irréel du passé). Ny plus-que-parfait de l'indicatif no matetika ampiasaina amin' ity tranga ity.

Ohatra:

 Un faux pas, et c'était la chute mortelle. (= il n'y a pas eu de chute)
 Un pas de plus et je tombais. (= je ne suis pas tombé)
 Deux moments plus tard, je vous manquais encore (Molière, Les Fables)

 Zavatra tsy tanteraka na tsy misy ankehitriny 
Ny imparfait de l'indicatif dia iresahana zavatra sarotra tanterahina na sarotra misy ankehitriny (irréel du présent) fa eritreretina fotsiny nefa tiana horesahina ny mety ho vokany raha nitranga. Ity fampiasana azy ity dia ifanahafany amin' ny conditionnel présent izay matetika miara-miseho aminy anaty fehezanteny iray.

Ohatra:

 Si j'avais un fusil, je tirerais sur ces oiseaux. (= je n'ai pas de fusil)
 Ah, si seulement cette machine ne faisait pas tant de bruit ! (= la machine fait beaucoup de bruit)
 J'étais le gendarme et toi tu étais le voleur. (= je ne suis pas un gendarme et tu n'es pas un voleur)

 Zavatra sarotra tanterahina amin' ny hoavy 
Ny imparfait de l'indicatif dia iresahana zavatra sarotra tanterahina na tsy irina ho tanteraka amin' ny hoavy (potentiel). Ity fampiasana azy ity dia ifanahafany amin' ny conditionnel présent izay matetika miara-miseho aminy anaty fehezanteny iray. Raha heverina ho mora ny hahatanterahan' ny zavatra resahina dia ny présent de l'indicatif (sy ny futur simple) no ampiasaina.

Ohatra:

 Il ajoutait encore une remarque et je quittais la salle.
 Allait-il vivre à l'autre bout du monde, elle le suivait.
 Si, demain, j'étais riche, j'achèterais une voiture neuve.

 Fanalefaham-pitenenana 

 Fahalalam-pomba 
Mba hanehoana fahalalam-pomba dia ampiasaina ny imparfait de l'indicatif, indrindra amin' ny fiangaviana na fitadiavana torohevitra na fanomezana torohevitra. Azo soloana ny conditionnel présent izy amin' ity tranga ity.

Ohatra:

 Madame avait-il besoin d'autres chose?
 Je voulais vous demander si ce texte ne vous ennuie pas trop.
 Je voulais vous faire remarquer que vous avez commis une erreur capitale.
 Et si on prenait un café ?

 Halemem-panahy 
Ampiasaina koa ny imparfait de l'indicatif raha miresaka amim-pahalemem-panahy amin' ny zazakely na amin' ny biby fiompy mifankahazatra amin' ny tena (imparfait hypocoristique).

Ohatra:

 Il était bien mignon !
 Ah, il n'aimait pas ça, mon petit Toto.
 Jereo koa 

 Filazam-potoana

 Filazam-potoana ao amin' ny filaza tsotra (mode indicatif) ao amin' ny fitsipiteny frantsay: présent de l'indicatif, passé composé, imparfait de l'indicatif, passé simple, plus-que-parfait de l'indicatif, passé antérieur, futur simple, futur antérieur, futur simple du passé, futur antérieur du passé.
 Filazam-potoana ao amin' ny filaza ifampiankinana (mode subjonctif) ao amin' ny fitsipiteny frantsay: subjonctif présent, subjonctif passé, subjonctif imparfait, subjonctif plus-que-parfait
 Filazam-potoana ao amin' ny filaza mihonohono (mode conditionnel) ao amin' ny fitsipiteny frantsay: conditionnel présent, conditionnel passé
 Filazam-potoana ao amin' ny filaza mandidy (mode impératif) ao amin' ny fitsipiteny frantsay: impératif présent, impératif passé
 Filazam-potoana ao amin' ny filaza tsy mitanisa (mode infinitif) ao amin' ny fitsipiteny frantsay: infinitif présent, infinitif passé
 Filazam-potoana ao amin' ny ova-matoanteny (mode participe) ao amin' ny fitsipiteny frantsay:  participe présent, participe passé

 Loharano sy fanamarihana